**Chloe Angeline Stickney Hall**, nada o 1 de novembro de 1830 e finada en North Andover (Massachusetts) o 3 de xullo de 1892 foi unha sufraxista, abolicionista e matemática estadounidense, esposa do astrónomo Asaph Hall. Non empregou o seu primeiro nome, polo que foi coñecida como **Angeline Stickney Hall**.

Traxectoria
-----------

Angeline era filla Theophilus Stickney e Electa Cook.

Aínda que de familia pobre, Angeline Stickney foi capaz de asistir á Universidade Central en McGraw, Nova York coa axuda da súa irmá Ruth e por ensinar na universidade. Diplomouse en ciencias e matemáticas, facendo cursos de cálculo e astronomía matemática. A universidade central era unha escola progresiva onde estudantes con poucos medios, incluíndo mulleres e afroamericanos libres, podería lograr un grao universitario. Aí foi onde se volveu unha defensora apaixonda do sufraxio feminino e da supresión da escravitude.

Angeline Stickney e Asaph Hall coñecéronse na universidade. Stickney era dous anos máis vella que Hall e era a súa instrutora en xeometría e alemán. Durante os seus días xuntos como profesor e estudante, Hall e os seus compañeiros propuñan cuestións e problemas que pensaban que Stickney non podería solucionar, mais ela nunca fallou nas solucións.

Stickney e Hall casaron en Elkhorn, Wisconsin o 31 de marzo de 1856. Inmediatamente após o casamento, a parella mudouse a Ann Arbor de modo que Hall puidese continuar a súa educación. Tres meses máis tarde, marcharon a Shalersville, Ohio.

Residencia Stickney no barrio de Georgetown en Washington, D.C.
Stickney animouno a continuar a súa busca de satélites de Marte cando estaba a punto de abandonala, e finalmente logrou o éxito descubrindo Fobos e Deimos.

O cráter máis grande de Phobos, o cráter Stickney, recibe o seu nome por ela.

Morreu en North Andover, Massachusetts aos 61 anos.

Familia
-------

Stickney educou na casa os seus catro fillos e todos asistiron á Universidade Harvard. O seu terceiro fillo, Angelo Hall, ministro unitario, escribiu a súa biografía. O seu fillo máis vello, Asaph Hall, Jr. naceu o 6 de outubro de 1859 e chegou a ser director do observatorio de Detroit entre 1892 a 1905. Os outros fillos foron Samuel (segundo fillo) e Percival (cuarto); Percival Hall (1872–1953) foi o segundo presidente de Universidade Gallaudet entre 1910 e 1946.

Notas
-----

1. ↑  Dick, Steven J. (2003-01-01). *Sky and Ocean Joined: The US Naval Observatory 1830-2000* (en inglés). Cambridge University Press. ISBN 9780521815994.
2. 1 2  Whitesell, Patricia S. "Detroit Observatory: nineteenth-century training ground for astronomers" (PDF). *Journal of Astronomical History and Heritage* **6** (2): 69–106. Arquivado dende o orixinal (PDF) o 16-12-2005. Consultado o 19-5-2014.
3. ↑  "Famous wife Hall". *maia.usno.navy.mil*. Arquivado dende o orixinal o 26-08-2012. Consultado o 12-11-2016.
4. 1 2  Rothery, David A. (2015-11-26). *Moons: A Very Short Introduction* (en inglés). Oxford University Press. ISBN 9780191054211.

Véxase tamén
------------

### Bibliografía

* "Chloe Angeline Stickney Hall". *The Contributions of Women to the United States Naval Observatory: The Early Years*. United States Naval Observatory. 14 November 2011. Arquivado dende o orixinal o 26-08-2012. Consultado o 19-5-2014.
* Hall, Angelo. *An Astronomer's Wife: The Biography of Angeline Hall*. Baltimore: Nunn & Company, 1908. (Este libro está no dominio público nos Estados Unidos; pódese atopar en archive.org.)

### Ligazóns externas

* Traballos de ou sobre Angline Stickney en Internet Archive
* Descendentes de Richard Hutchinson de Arnold, Nottinghamshire, Inglaterra

|  |  |
| --- | --- |
| Control de autoridades | 
* Wd: Q4762761
* WorldCat
* VIAF: 28818014
* LCCN: n97085201
* WikiTree: Stickney-939

 |